CELEX: 32007D0083
Language: el
Date: 2007-02-05 00:00:00
Title: 2007/83/ΕΚ: Απόφαση της Επιτροπής, της 5ης Φεβρουαρίου 2007 , για την τροποποίηση της απόφασης 2006/415/ΕΚ για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στο Ηνωμένο Βασίλειο [κοινοποιηθείσα υπό τον αριθμό Ε(2007) 404] (Κείμενο που παρουσιάζει ενδιαφέρον για τον ΕΟΧ )

7.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 33/4
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 5ης Φεβρουαρίου 2007
   για την τροποποίηση της απόφασης 2006/415/ΕΚ για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στο Ηνωμένο Βασίλειο
   [κοινοποιηθείσα υπό τον αριθμό Ε(2007) 404]
   (Κείμενο που παρουσιάζει ενδιαφέρον για τον ΕΟΧ)
   (2007/83/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 3,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 3,
   Εκτιμώντας τα ακόλουθα:
   
               (1)
            
            
               Με την απόφαση 2006/415/ΕΚ της Επιτροπής, της 14ης Ιουνίου 2006, για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα και για την κατάργηση της απόφασης 2006/135/ΕΚ (3) θεσπίζονται ορισμένα μέτρα προστασίας με σκοπό την πρόληψη της εξάπλωσης της γρίπης των πτηνών μέσω της μετακίνησης των πτηνών καθώς και προϊόντων τους στα τμήματα της Κοινότητας που δεν έχουν πληγεί από τη νόσο.
            
         
               (2)
            
            
               Το Ηνωμένο Βασίλειο κοινοποίησε στην Επιτροπή την εμφάνιση εστίας γρίπης των πτηνών υψηλής παθογονικότητας του υποτύπου H5N1 σε πουλερικά που βρίσκονται στο έδαφός του και έλαβε τα κατάλληλα μέτρα όπως προβλέπεται στην απόφαση 2006/415/ΕΚ, συμπεριλαμβανομένου του καθορισμού περιοχών Α και Β όπως προβλέπεται στο άρθρο 4 της εν λόγω απόφασης.
            
         
               (3)
            
            
               Η Επιτροπή είναι ικανοποιημένη από το γεγονός ότι τα όρια των περιοχών Α και Β που καθορίστηκαν από την αρμόδια αρχή του Ηνωμένου Βασιλείου βρίσκονται σε επαρκή απόσταση από το ακριβές σημείο της εστίας. Συνεπώς, μπορούν να επικυρωθούν οι περιοχές A και B του Ηνωμένου Βασιλείου και να καθοριστεί η διάρκεια του καθορισμού των εν λόγω περιοχών.
            
         
               (4)
            
            
               Επομένως, είναι αναγκαίο να τροποποιηθεί ανάλογα η απόφαση 2006/415/ΕΚ.
            
         
               (5)
            
            
               Τα μέτρα που προβλέπονται στην παρούσα απόφαση πρέπει να επανεξεταστούν στην επόμενη συνεδρίαση της επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2006/415/ΕΚ τροποποιείται σύμφωνα με το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 5 Φεβρουαρίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13. Οδηγία όπως τροποποιήθηκε τελευταία με την οδηγία 2004/41/ΕΚ (ΕΕ L 157 της 30.4.2004, σ. 33)· διορθωμένη έκδοση (ΕΕ L 195 της 2.6.2004, σ. 12).
   
      (2)  ΕΕ L 224 της 18.8.1990, σ. 29. Οδηγία όπως τροποποιήθηκε τελευταία με την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).
   
      (3)  ΕΕ L 164 της 16.6.2006, σ. 51. Απόφαση όπως τροποποιήθηκε με την απόφαση 2007/79/ΕΚ (ΕΕ L 26 της 2.2.2007, σ. 5).
   
      ΠΑΡΑΡΤΗΜΑ
      Το παράρτημα της απόφασης 2006/415/ΕΚ τροποποιείται ως εξής:
      
                  1.
               
               
                  Στο μέρος Α προστίθεται το ακόλουθο κείμενο:
                  
                              «Κωδικός χώρας ISO
                           
                           
                              Κράτος μέλος
                           
                           
                              Περιοχή A
                           
                           
                              Ισχύει έως (ημερομηνία) άρθρο 4 παράγραφος 4 στοιχείο β) σημείο iii)
                           
                        
                              Κωδικός
                              (εάν υπάρχει)
                           
                           
                              Ονομασία
                           
                        
                              ΗΒ
                           
                           
                              ΗΝΩΜΕΝΟ ΒΑΣΙΛΕΙΟ
                           
                           
                               
                           
                           
                               
                           
                           
                              12.3.2007
                           
                        
                              Ζώνη προστασίας
                           
                           
                              00154
                           
                           
                              Τμήμα της κομητείας Suffolk που ορίζεται από κύκλο ακτίνας 3 χιλιομέτρων, με κέντρο στις συντεταγμένες TM4009079918 (1)
                              
                           
                        
                              Ζώνη επιτήρησης
                           
                           
                              00154
                           
                           
                              Τμήμα της κομητείας Suffolk που ορίζεται από κύκλο ακτίνας 10 χιλιομέτρων, με κέντρο στις συντεταγμένες TM4009079918 (1)
                              
                           
                        
            
                  2.
               
               
                  Στο μέρος Β προστίθεται το ακόλουθο κείμενο:
                  
                              «Κωδικός χώρας ISO
                           
                           
                              Κράτος μέλος
                           
                           
                              Περιοχή B
                           
                           
                              Ισχύει έως (ημερομηνία) άρθρο 4 παράγραφος 4 στοιχείο β) σημείο iii)
                           
                        
                              Κωδικός
                              (εάν υπάρχει)
                           
                           
                              Ονομασία
                           
                        
                              ΗΒ
                           
                           
                              ΗΝΩΜΕΝΟ ΒΑΣΙΛΕΙΟ
                           
                           
                               
                           
                           
                               
                           
                           
                              12.3.2007
                           
                        
                              00154
                              00162
                           
                           
                              Τμήματα των κομητειών Norfolk και Suffolk τα οποία ορίζονται ως εξής:
                              
                                           
                                       
                                       
                                          Από τις συντεταγμένες χάρτη TM357400 (2), ακολουθείται δευτερεύουσα οδός δυτικά προς μια διασταύρωση T με συντεταγμένες χάρτη TM346400 (2). Δεξιά στροφή στο Β1083 και βόρεια πορεία κατά μήκος του Β1083 έως τον κυκλικό κόμβο με συντεταγμένες TM292500 (2). Αριστερή στροφή στο Α1152 και δυτική πορεία και στη συνέχεια νότια έως τον κυκλικό κόμβο με συντεταγμένες TM259493 (2).
                                       
                                    
                                           
                                       
                                       
                                          Δεξιά στροφή στο Β1079 και δυτική πορεία και στη συνέχεια βορειοδυτική έως τη διασταύρωση με συντεταγμένες TM214538 (2). Αριστερή στροφή στο Β1078 και δυτική πορεία έως τη διασταύρωση με το Α140(Τ) με συντεταγμένες TM111548 (2). Δεξιά στροφή και βόρεια πορεία κατά μήκος του Α140(Τ) έως τη διασταύρωση με το Α47(Τ) με συντεταγμένες TG219038 (2).
                                       
                                    
                                           
                                       
                                       
                                          Δεξιά στροφή και βορειοανατολική πορεία και στη συνέχεια ανατολική κατά μήκος του Α47(Τ) έως τον κυκλικό κόμβο με συντεταγμένες TG518084 (2).
                                       
                                    
                                           
                                       
                                       
                                          Στροφή στο A149 και νοτιοδυτική πορεία έως τη διασταύρωση με συντεταγμένες TG521080 (2). Συνέχεια στο Β1141 νοτιοανατολικά έως μια διασταύρωση με δευτερεύουσα οδό στις συντεταγμένες TG525078 (2).
                                       
                                    
                                           
                                       
                                       
                                          Στροφή αριστερά στη δευτερεύουσα οδό και ανατολική πορεία έως μια διασταύρωση Τ με άλλη δευτερεύουσα οδό στην ακτή με συντεταγμένες TG531079 (2) [το όριο εκτείνεται απευθείας ανατολικά προς την ακτή στις συντεταγμένες TG532078 (2) και ακολουθεί την ακτή νότια έως τις συντεταγμένες TM357400 (2)].
                                       
                                    
                        
            
         (1)  Βρετανικές εθνικές συντεταγμένες.»
      
         (2)  Βρετανικές εθνικές συντεταγμένες.»